ai4bharat/Pralekha huggingface dataset:
وزیراعظم کا دفتر
ایسٹرن ایکونامک فورم 2022 کا اجلاس مکمل ہونے کے موقع پر وزیراعظم نریندر مودی کا خطاب
جناب عالی ،صدر ولادیمر پوتن
معزز مہمانوں !
آداب !
مجھے خوشی ہے کہ ولادی ووستوک میں منعقد کئے جارہے ساتویں ایسٹرن ایکونومک فورم میں آپ سے ورچوئل طورپر جڑنے کا موقع ملا۔اسی مہینے،ولادی ووستوک میں بھارت کے قونصولیٹ کے قیام کے تیس سال پورے ہورہے ہیں۔اس شہر میں قونصولیٹ کھولنے والا پہلا ملک بھارت ہی تھا۔اور تب سے یہ شہر ہمارے تعلقات کے کئی سنگ میل کا گواہ رہا ہے۔
دوستوں
2015 میں شروع کیا گیا یہ فورم ،آج رشین فار ایسٹ کی ترقی میں بین الاقوامی تعاون کا ایک اہم عالمی پلیٹ فارم بن گیا ہے۔اس کےلئے میں صدر پوتن کی دور اندیشی کا شکریہ ادا کرتا ہوں اور انہیں مبارکباد پیش کرتا ہوں۔
2019 میں مجھے اس فورم میں روبرو حصہ لینے کا موقع ملا تھا ۔اس وقت ہم نے بھارت کی ‘‘ایکٹ فار ایسٹ’’پالیسی کا اعلان کیا تھا اور جس کے نتیجے میں ،ایکٹ فار ایسٹ کے ساتھ مختلف شعبوں میں بھارت کا تعاون بڑھا ہے۔آج یہ پالیسی بھارت اور روس کی ‘‘خصوصی اور مراعات یافتہ استراتجک شراکت داری ’’ایک اہم ستون بن گئی ہے۔
دوستوں
چاہے ہم بین الاقوامی شمالی جنوبی کوریڈور کی بات کریں،چنئی – ولادی ووستوک میری ٹائم کوریڈو کی یا شمالی سمندری راستے کی بات کریں۔مستقبل میں کنیکٹی وٹی ہمارے تعلقات کی ترقی میں اہم کردار ادا کرے گی۔
بھارت آرکٹک موضوعات پر روس کے ساتھ اپنی حصہ داری کو مضبوط کرنے کا خواہشمند ہے۔توانائی کے شعبہ میں بھی تعاون کے وسیع امکانات ہیں۔توانائی کے ساتھ ساتھ ،بھارت نے فارما اور ہیروں کے شعبوں میں بھی رشیا فار ایسٹ میں اہم سرمایہ کاری کی ہیں۔
روس کوکنگ کول کی سپلائی کے ذریعہ سے بھارت اسٹیل انڈسٹری کےلئے ایک اہم حصہ دار بن سکتا ہے۔ہمارے درمیان صلاحیت کی نقل و حرکت میں بھی اچھا تعاون ہوسکتا ہے۔ہندوستانی صلاحیت نے دنیا کے کئی وسائل سے مالامال شعبوں کی ترقی میں تعاون دیا ہے۔مجھے یقین ہے کہ ہندوستانی کی صلاحیت اور پیشہ ورانہ رویہ سے رشیا فار ایسٹ میں تیزی سے ترقی ہوسکتی ہے۔
دوستوں
بھارت کے قدیم اصول ‘‘وسودھیو کٹمبکم ’’نے ہمیں دنیا کو ایک کنبے کے طورپر دیکھنا سکھایا ہے۔آج دنیا کے کسی ایک حصہ کے واقعات پوری دنیا پر اثرانداز ہوتے ہیں۔
یوکرین لڑائی اور کووڈ وبا سے گلوبل سپلائی چینس پر بڑا اثر پڑا ہے۔اناج ،کھاد اور ایندھن کی کمی، ترقی پذیر ملکوں کےلئے بڑی تشویش کے موضوع ہیں۔ یوکرین کی لڑائی کے آغاز ہی سے ،ہم نے سفارت اور بات چیت کا راستہ اختیار کرنے کی ضرورت پر زور دیا ہے۔ہم اس لڑائی کو ختم کرنے کےلئے بھی پرامن کوششوں کی حمایت کرتے ہیں۔اس سلسلے میں ،ہم اناج اور کھاد کے محفوظ برآمدات سے متعلق حالیہ اتفاق کا خیر مقدم بھی کرتے ہیں۔
میں ایک بار پھر صدر پوتن کا شکریہ ادا کرتاہوں کہ انہوں نے مجھے اس فورم سے خطاب کرنے کا موقع دیا اور اس فورم میں موجود سبھی حصہ داروں کو نیک خواہشات پیش کرتا ہوں۔
بہت بہت شکریہ!
نوٹ: یہ وزیراعظم کے پریس بیان کا ترجمہ ہے۔ اصل خطاب ہندی میں کیا گیا ہے۔
شمال مشرقی ریاستوں کی ترقی کی وزارت
ناگا لینڈ کے وزیر اعلیٰ نے ڈاکٹر جتندر سنگھ سے ملاقات کی
کوہیما ہوائی اڈہ پروجیکٹ پر تبادلہ خیال کیا
نئی دلّی، `21 اگست / ناگا لینڈ کے وزیر اعلیٰ جناب نیفیو ریو نے سینئر افسران کے ایک وفد کے ہمراہ آج شمال مشرقی خطے کی ترقی، وزیر اعظم کے دفتر میں وزیر مملکت، عملہ، عوامی شکایات، پنشن، ایٹمی توانائی اور خلاء کے وزیر مملکت  ڈاکٹر جتندر سنگھ سے ملاقات کی اور راجدھانی شہر کوہیما میں ” سیتھو“ پر ایک ہوائی اڈہ کے قیام پر ان کے ساتھ تبادلہ خیال کیا۔
داکٹر جتندر سنگھ نے وزیر اعلیٰ کو مطلع کیا کہ کوہیما میں ایئر پورٹ کی تجویز پر شمال مشرقی خطے کی ترقی کی وزارت سنجیدگی سے غور کر رہی ہے اور ریاستی حکومت کے ذریعہ ایک مناسب جگہ کی نشاندہی کئے جانے کے بعد ایئر پورٹ اتھارٹی آف انڈیا کے ذریعہ ایک تکنیکی رپورٹ تیار کی گئی ہے جو کہ ہوائی اڈے کے لئے ہر موسم میں ساز گار ہے۔
وزیر اعلیٰ نے شمال مشرقی خطے کی ترقی کے وزیر کو بتایا کہ ہوائی اڈہ قائم کرنے کے لئے کل تخمینہ لاگت تقریباً چھ ہزار کروڑ روپئے ہو سکتی ہے اوران سے در خواست کی کہ اس کا ایک حصہ شمال مشرقی خطے کی ترقی کی وزارت یا نارتھ ایسٹ کونسل  کے ذریعہ ادا کیا جا سکتا ہے۔ شمال مشرقی خطے کی ترقی کے وزیر نے ناگا لینڈ کے وزیر اعلیٰ کو مطلع کیا کہ وزارت کے ذریعہ پروجیکٹ کے لئے ایک ہزار کروڑ روپئے کی منظوری کے لئے تجویز بھیجی گئی ہے۔
ڈاکٹر جتندر سنگھ نے انہیں آگاہ کیا کہ وزیر اعظم جناب نریندر مودی نے دور دراز کی ریاست ناگا لینڈ کی مانند شمال مشرق کی تمام آٹھ ریاستوں کو اعلیٰ ترجیح کے زمرے میں رکھا ہے۔انہوں نے بتایا کہ وزیر اعظم کی ہدایات کے بموجب شمال مشرقی کے تمام ترقیاتی پروجیکٹوں پر تیز رفتاری سے عمل کیا جا رہا ہے اور باقاعدہ طور پر ان کی نگرانی کی جا رہی ہے اور ان پروجیکٹوں کو معینہ مدت کے اندر مکمل کیا جا رہا ہے۔
ڈاکٹر جتندر سنگھ نے ناگا لینڈ کی مساویانہ ترقی کو یقینی بنانے اور ساتھ ہی شورش سے متعلق واقعات کے خاتمے کے لئے مرکزی حکومت کی خواہش کا بھی اظہار کیاہے۔
۔۔۔۔۔۔
U.3813
م۔ ر۔ ر۔
(Visitor Counter : 50
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کی وزارت نے ایس اے آر ڈی پی – این ای سے متعلق کاموں کے لیے رقوم میں اضافہ کیا
نئی دہلی،08 اکتوبر ،2020 /سڑک ٹرانسپورٹ اور قومی شاہراہوں کی وزارت نے رواں مالی سال کے دوران شمال مشرقی علاقوں میں خصوصی تیز رفتار سڑک ترقی پروگرام  سے متعلق کامو کے تحت اخراجات کے لیے رقوم کے الاٹمنٹ میں اضافہ کیا ہے۔ نظر ثانی شدہ الاٹمنٹ کے تحت اصل الاٹمنٹ کی رقم سے تقریباً دوگنی رقم کی منظوری دی گئی ہے۔ پہلے کے 390 کروڑ روپے کے خرچ کے برعکس جو 21-2020 کے دوران قومی سرمایہ کاری فنڈ سے لیے جانے تھے اسی مدت کے لیے 760 کروڑ روپے کی رقم مختص کی گئی ہے۔ اس میں سے 300 کروڑ روپے اروناچل پردیش پیکیج کے لیے رکھے گئے ہیں۔
اس کے علاوہ دس فیصد لازمی ٹول فنڈ کے تحت شمال مشرقی خطے میں قومی شاہراہوں کے لیے مختص رقوم پچھلے 5 سال میں بڑھائی گئی ہیں۔ 17-2016 کے لیے منظور شدہ رقم 4520 کروڑ روپے تھی ، 18-2017 کے لیے رقم 5265 کروڑ روپے تھی، 19-2018 کے لیے رقم 6210 کروڑ روپے تھی، 20-2019 کے لیے رقم 6070 کروڑ روپے تھی اور 21-2020 کے لیے رقم 6780 کروڑ روپے ہے۔ یہ رقم مذکورہ فنڈ کے تحت ہے۔
حکومت ہند نے شمال مشرقی خطے میں ایس اے آر ڈی پی - این ای اسکیم کے تحت بڑےپیمانے پر سڑکوں کی ترقی کا پراگرام شروع کیا ہوا ہے۔ ، 6418 کلو میٹر  کی ترقی کے لیے نشاندہی کی جا چکی ہے جس سرمایے کا تخمینہ تقریباً 30450 کروڑ روپے ہے جس میں سے 3356 کلو میٹر مکمل ہو چکی ہے اور 1961 کلو میٹر زیرتعمیر ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6193
(Visitor Counter : 86
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 95.51 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس8.51کروڑسے زیادہ غیر استعمال شدہ خوراکیں ابھی بھی دستیاب ہیں
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
95,51,92,065
|
|
دستیاب خوراک
|
|
8,51,21,235
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 95.51 کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 8.51کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزیراعظم کا دفتر
وزیر اعظم کا اوڈیشہ کے کورا پٹ میں حادثے میں اتلافِ جان پر اظہار تعزیت
وزیر اعظم جناب نریندر مودی نے اوڈیشہ کے کورا پٹ میں ایک حادثے میں ہونے والے جانی نقصانات پر صدمے کا اظہار کیا ہے۔
ایک ٹوئیٹ میں وزیر اعظم نے کہا ہے کہ‘ میرے خیالات و احساسات ان تمام لوگوں کے ساتھ ہیں جنہوں نے اوڈیشہ کے کوراپٹ میں ایک المناک حادثے میں اپنے عزیزوں کو کھویا ہے۔میری تمنا ہے کہ جو لوگ زخمی ہوئے ہیں وہ جلد شفا یاب ہوں۔’
نائب صدر جمہوریہ ہند کا سکریٹریٹ
نائب صدرجمہوریہ ہند نے مختلف زبانوں کے ادبی کاموں کو زیادہ سے زیادہ زبانوں میں ترجمہ کرنے کی ضرورت پر زوردیا
ترجمے، قومی یکجہتی کو فروغ دینے میں ایک اہم رول بھی ادا کریں گے : نائب صدرجمہوریہ ہند
ہندوستانی زبانوںمیں مختلف ادبی تصانیف میں کئے گئے کاموں کو ڈجیٹائز کرنے کے علاوہ انہیں محفوظ رکھنے کے لئے اقدامات کرنے پر بھی زور دیا
تمام ریاستوں کو پرائمری تعلیم تک مادری زبان لازمی لازمی بنانا چاہئے
نائب صدر جمہوریہ نے رزمیہ تیلگو ناول ’’ وے ای پڈاگالو ‘‘ کا انگلش ترجمہ جاری کیا
نائب صدر نے وسوانادھا ساہتیہ ایوارڈ اور ویلچالا کیشو راؤ ایوارڈ بھی پیش کئے
نئیدہلی 03اکتوبر۔نائب صدرجمہوریہ ہند جناب ایم وینکیا نائیڈو نے مختلف زبانوں کے ادبی کاموں کا ترجمہ زیادہ سے زیادہ زبانوںمیں کرنے کی ضرورت پر زور دیا ہے ۔ انہوں نے ترجمے کو بھارتی زبانوں کے ساتھ ساتھ بیرونی ملکوںکی زبانوں میں بھی کرنے کی اپیل کی ہے ۔ انہوں نے کہا کہ ہمارے جیسے ملک میں ترجمے قومی یکجہتی کو فروغ دینے میں ایک اہم رول بھی ادا کریں گے ۔
آج حیدرآبادمیں رزمیہ تیلگو ناول وے ای پاڈا گالو کا انگلش ترجمہ جاری کے بعد عوام سے خطاب کرتے ہوئے انہوں نے کہا کہ اس طرح کے اقدامات سے نہ صرف دنیا بھر کے قارئین اچھے اختراعی ادب سے فیضیا ب ہوسکیں گے بلکہ وہ مختلف ثقافتوں اور طرز زندگی سے بھی جانکاری حاصل کرسکیں گے ۔
نائب صدرجمہوریہ نے کہا کہ اس بات کی سخت ضرور ت ہے کہ ہندوستانی زبانوں میں مختلف ادبی تصانیف میں کئے گئے کاموں کو ڈجیٹائز کرنے کے علاوہ ان کا تحفظ کیا جائے اور ان کے ترجمے کو فروغ دیا جائے ۔ انہوں نے کہا کہ اس طرح کے کاموں کا ترجمہ قارئین کو مصنف اور اس کی قریب کی دنیا کے نظریات ،اقدار ،روایات ،ثقافت اور دگیر رسم ورواج کو جاننے میں مدد ملے گی۔
نائب صدرجمہوریہ یہ بھی چاہتے ہیں کہ یونیورسٹیاں اور کالجز الگ الگ شعبے قائم کریں تاکہ ترجمے کو فروغ دیا جاسکے ۔ انہوں نے تمام ریاستوں سے کہا کہ وہ پرائمری تعلیم تک مادری زبان کو لازمی بنائیں ۔
وسوانادھا ستیہ نارائن کی ذہانت کے بارے میں بات کرتے ہوئے جناب نائیڈو نے کہا کہ نہایت اہم ادبی شخصیت اور عظیم مصنف نے تعلیم ،خاندان ،معاشرے ،سماج ، معیشت ،سیاست ،ثقافت اور غربت جیسے مسائل کو اجاگر کیا تھا۔ انہوں نے اپنی تحریروں میں تمام دیگر مسائل کو بھی پیش کیا تھا۔
نائب صدر جمہوریہ نے کہا کہ مصنف نے مطالعے اورتعلیم کے درمیان ایک اہم فرق کو دیکھا تھا اور کہا تھا کہ تعلیم ایسی ہونی چاہئے جو افراد کو بااختیار بنائے اور طلبا میں ڈسپلن اور اچھے برتاؤ کا جذبہ پیدا کریں ۔
نائب صدرنے کہا کہ وے ای پاڈا گالو جیسی اچھی کتابیں قاری کو ایک نئی دنیا میں لے جاتی ہیں اور زندگی کے بہت سے حقائق کو سمجھنے میں اس کی مدد کرتی ہیں۔ جس کا کہ مصنف کے ذریعہ ذکرکیا گیا ہے۔
اس سے پہلے مشہور ناول کا ہندی ترجمہ ہندوستان کے سابق وزیر اعظم جناب پی وی نرسمہا راؤ نے کیا تھا۔ نائب صدر نے اس موقع پر ادبی تنقیدکے لئے ڈاکٹر سی مورنا لینی کو وسوانادھا ساہتیہ ایوارڈ پیش کیا جبکہ دوزبانوں کی شاعری کے لئے ڈاکٹر ویدیہی ششی دھر کو ویلی ہالا کیشو راؤ ایوارڈ عطا کیا گیا۔اس موقع پر اہم شخصیات بھی موجود تھیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا ۔رم
U-4435
(Visitor Counter : 86
وزارات ثقافت
وزارت ثقافت نے فن، ثقافت اور موسیقی سے بھرپور میلے میں تخلیقی مقابلہ جات میں اتحاد کے فاتحین کو اعزاز سے نوازا
آزادی کے امرت مہوتسو کے تحت تخلیقی صلاحیتوں میں اتحاد کا مقابلہ منعقد کیا گیا
تخلیقی صلاحیتوں میں اتحاد ہماری ثقافت اور ناقابل فہم ورثے کے تحفظ کی طرف ایک قدم ہے: محترمہ میناکشی لیکھی
تخلیقی صلاحیت اتحاد کے پیغام کو آگے بڑھا سکتی ہے: جناب ارجن رام میگھوال
اہم جھلکیاں:
- ثقافت کی وزارت نے آزادی کا امرت مہوتسو کے زیراہتمام تخلیقی مقابلہ جات میں اتحاد کے ریاستی اور قومی سطح کے فاتحین کو اعزاز سے نوازا۔
- ان مقابلوں میں لوری لکھنا، حب الوطنی کے گیت لکھنا، اور رنگولی بنانا شامل تھے۔
- تقریب میں تینوں مقابلوں کے 70 سے زائد فاتحین کو انعامات سے نوازا گیا۔
- اس پہل کا اعلان وزیر اعظم جناب نریندر مودی نے من کی بات میں مورخہ 24 اکتوبر 2021 کو کیا تھا اور 31 اکتوبر 2021 سے قومی اتحاد کے دن پر عوام کی شرکت کے لیے اندراجات کھولے گئے تھے۔
اس تقریب میں پارلیمانی امور اور ثقافت کے وزیر مملکت جناب ارجن رام میگھوال، محترمہ میناکشی لیکھی، وزیر مملکت برائے خارجہ امور اور ثقافت اور وزارت ثقافت کے معززین نے شرکت کی۔
اس موقع پر محترمہ میناکشی لیکھی نے کہا کہ وزارت ثقافت نے اس مقابلے کا انعقاد کرکے ایک بہترین کام کیا ہے کیونکہ یہ ہماری ثقافت اور ناقابل فہم ورثے کے تحفظ کی طرف ایک اہم قدم ہے۔ انہوں نے یہ بھی کہا کہ ہندوستان کی ثقافت اور ورثہ آج بھی زندہ ہے کیونکہ یہ کہانی سنانے  جیسے ذرائع سے نسل در نسل منتقل ہوتا ہے۔
اس موقع پر جناب ارجن رام میگھوال نے تمام فاتحین کو مقابلہ کی مبارکباد دی اور کہا کہ تخلیقی صلاحیت اتحاد کے پیغام کو آگے لے جا سکتی ہے۔
31 اکتوبر 2021 سے شروع ہونے والے، یونٹی ان کریٹیویٹی/تخلیق میں اتحاد مقابلوں نے 600 سے زیادہ اضلاع سے 5.6 لاکھ سے زیادہ اندراجات حاصل کیں۔ دیش بھکتی گیت لکھنے کے لیے 21 زبانوں میں اور لوری لکھنے کے لیے 20 مختلف زبانوں میں اندراجات موصول ہوئے۔ رنگولی کے ہزاروں اندراجات میں قومی اہمیت کی علامتوں کے ساتھ ہندوستان کی جدوجہد آزادی کے مناظر اور ہیروز کو دکھایا گیا ہے۔ ملک کے کونے کونے سے فاتحین آئے اور اس اعزازی پروگرام سے لطف اندوز ہوئے۔ قومی، ریاستی اور ضلعی سطح پر ہونے والے تین مقابلوں کے لیے مجموعی طور پر 4760 فاتحین کا انتخاب کیا گیا۔
ایوارڈ کی تقریب کے علاوہ، اس تقریب میں میزورم اور منی پور کے میوزک بینڈز کے متعدد پُرجوش ثقافتی پرفارمنس، ناتھو لال سولنکی اور راجستھان کے گروپ کی خصوصی پرفارمنس کے ساتھ ساتھ گجرات کے مانیارا ڈانڈیا فوک ڈانس کا مشاہدہ کیا۔ تلنگانہ کے لمباڈی اور ماتھری لوک رقص نے ہندوستان کے تنوع کی خوبصورتی کا مظاہرہ کیا۔ مشہور لوک گلوکارہ میتھلی ٹھاکر نے حب الوطنی کے جوش و جذبے کے گیتوں کے ساتھ شاندار پرفارمنس دی۔ سامعین سنگیت ناٹک اکادمی کی طرف سے تیار کردہ ایک میڈلے سے خوش ہوئے جس نے لوگوں کو مسحور کر دیا۔ اس میڈلے کے بول پین انڈیا سے دیش بھکتی گیت رائٹنگ اور لوری رائٹنگ مقابلے کی جیتنے والی انٹریز سے لیے گئے ہیں۔ نرتیارپا کے نام سے، سنگیت ناٹک اکادمی کی طرف سے کوریوگرافڈ رقص کی پیشکش نے اسٹیج پر ہندوستان کے کلاسیکی رقص کی نمائش کی۔
تقریب کا اتر پردیش کے میور ڈانس کے ساتھ جس میں ہولی کے رنگ اور خوشی اور بہار کی آمد کو دکھایا گیا تھا، اختتام کیا گیا۔
ش ح۔ ش ت۔ج
Uno-1271
(Visitor Counter : 75
قانون اور انصاف کی وزارت
فیصلہ کو محفوظ رکھنے کے لیے ٹائم لائن
آرڈر ایکس ایکس کے رول 1 کے تحت سول پروسیجر کوڈ، 1908 کی موجودہ دفعات کے مطابق یہ لازمی ہے کہ عدالت معاملے کی سماعت مکمل ہونے کے بعد فوراً یا 30  دنوں کے اندر جتنا جلد ممکن ہوسکے، فیصلہ سنائے گی۔ وقت کی اس مدت کو صرف غیر معمولی حالات میں 60  دنوں سے آگے بڑھایا جا سکتا ہے۔
مقدمات کا بروقت نمٹارہ کرکے اور فیصلہ سناکر متاثرہ افراد کو مناسب اور بروقت انصاف فراہم کرنا عدلیہ کے خصوصی دائرۂ کار میں ہے۔ عدالتوں میں مقدمات کو نمٹانے میں مرکزی حکومت کا براہ راست کوئی کردار نہیں ہے۔ عدالتوں میں مقدمات کو بروقت نمٹانے کا انحصار کئی عوامل پر ہوتا ہے، جن میں ججوں کی مناسب تعداد کی دستیابی، معاون عدالتی عملہ اور فزیکل انفرا اسٹرکچر، حقائق کی پیچیدگی، شواہد کی نوعیت، حصص داروں یعنی بار، تفتیشی ایجنسیوں، گواہوں اور قانونی چارہ جوئی کرنے والوں کا تعاون اور قواعد و ضوابط کا مناسب اطلاق شامل ہیں۔
قانون اور انصاف کے وزیر جناب کرن رجیجو نے آج لوک سبھا میں ایک تحریری جواب میں یہ جانکاری دی۔
نائب صدر جمہوریہ ہند کا سکریٹریٹ
نائب صدر جمہوریہ ہند نے آنجہانی ایم کروناندھی کی موت پر اظہار تاسف کیا
جناب نائیڈو نے سیاسی دنیا کے اس فنکارکو ایک ہمہ چہرہ بہادر اورمستقل مزاج مجاہد قراردیا
نئیدہلی،08اگست۔نائب صدر جمہوریہ ہند جناب ایم وینکیا نائیڈو نے آنجہانی ایم کروناندھی کی موت پر گہرے رنج وغم کا اظہار کیا ہے۔
جناب کروناندھی کی موت پر نائب صدر جمہوریہ کا پیغام تعزیت حسب ذیل ہے:
’’مجھے جناب ایم کروناندھی کی موت کی خبرسے زبردست صدمہ پہنچا ہے ۔جناب کروناندھی ملک کے ایک ایسے سرکردہ سیاستداں تھے ، جو سیاسی دنیا میں طویل مدت تک سرگر م کار رہے ۔انہوں نے تامل ناڈو قانون ساز اسمبلی کے رکن کی حیثیت سے 56 برس سمیت اپنی 80 برس کی عوامی زندگی کے گہرے نقوش چھٰوڑے ہیں۔
جناب کروناندھی ایک ہمہ چہرہ شخصیت ہونے کے ساتھ ساتھ باہمی مجاہد تھے اور اپنی طویل عوامی زندگی کے دوران انہوں نے متعددچیلنجوں کو شکست دی ۔جناب کروناندھی 1957سے مختلف اسمبلی حلقوں سے 13 بار تامل ناڈو قانون ساز اسمبلی کے ممبر اورپانچ بار ریاست تامل ناڈو کے وزیر اعلیٰ رہے ، جو ریاست کے عوام کے ساتھ ان کے گہرے رابطوںکا ثبوت ہے۔
جناب کروناندھی نہ صرف یہ کہ ایک معروف اسکرپٹ رائٹر تھے بلکہ انہوں نے تامل ناڈو کی ترقی اور نمو کی کہانی میں ایک اہم کردار ادا کیا تھا۔۔انہوں نے ایک علاقائی پارٹی کاسربراہ ہونے کے باوجود قومی سیاست میں تعمیری کردا ر ادا کیا ۔
جناب کروناندھی سے میرے قریبی تعلقات تھے ۔وہ ہمارے دور کے عظیم مقرر ،قلمکاراور منتظم تھے۔جناب کروناندھی کی موت سے ملک ایک عظیم قائد اور ایک اعلیٰ منتظم اور اصلاح کار سے محروم ہوگیا ہے۔
میں جناب کروناندھی کی موت پر دل کی گہرائی سے اظہار تاسف کرتا ہوں اور ان کے سوگوار اہل خانہ کو تعزیت پیش کرتا ہوں ۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-4133
(Visitor Counter : 54
وزارت سیاحت
جناب جی کشن ریڈی نے آج کاشی میں شنگھائی تعاون تنظیم سیاحتی انتظامیہ کے سربراہوں کی میٹنگ کی صدارت کی
’’ایئر آف ٹورزم ڈیولپمنٹ اِن دی ایس سی او اسپیس اِن 2023‘‘کے لئے ایکشن پلان کو منظور کیا گیا
سیاحت ، ثقافت اور شمال مشرقی خطے کی ترقی کی وزیر جناب جی کشن ریڈی نے 17مارچ 2023 کو ’کاشی‘میں منعقد شنگھائی تعاون تنظیم سیاحتی انتظامیہ کے سربراہوں کی میٹنگ کی صدارت کی۔
میٹنگ میں قزاقستان جمہوریہ کے ثقافت اور کھیل نائب وزیر ایرزان ایرکن بایوو ، چین کے ثقافت اور سیاحت کے نائب وزیر لو اِنگ چوان، کرغیزجمہوریہ کے ثقافت ، اطلاعات، کھیل اور نوجوانوں کی پالیسی کے نائب وزیر سامت بیکٹو رووِچ شتمانوو اور ازبکستان جمہوریہ کے پہلے ثقافت و سیاحت کے نائب وزیر عزت مآب آزموو اُلوگ بیک ایکسماٹووِچ نے ذاتی طور سے حصہ لیا اور آن لائن موڈ کے توسط سے روس کے اقتصادی ترقی کے نائب وزیر ولادیمیر ایوگینی وِچ اِیلی چیو، تاجکستان جمہوریہ کی سیاحت ترقی کمیٹی کے سربراہ مومنزوڈ کمولی دین اور اسلامی جمہوریہ پاکستان کے وزیر اعظم کے سیاحت اور کھیل کے مشیر اون چودھری نے حصہ لیا ۔ میٹنگ میں ایس سی او ممبر ممالک کے سیاحت محکموں کے اعلیٰ افسران ، شنگھائی تعاون تنظیم کی سیکریٹریٹ ، وزارت سیاحت اور وزارت خارجہ حکومت ہند کے نمائندوں نے بھی حصہ لیا۔
ایس سی او سیاحت کے وزراء نے سیاحت میں تعاون بڑھانے پر ایس سی او ممبر ممالک کی حکومتوں کے درمیان معاہدے کو نافذ کرنے کے لئے تیار کئے گئے مشترکہ ایکشن پلان کو حتمی شکل دی اور اسے منظور کیا۔ منظور شدہ مشترکہ ایکشن پلان میں درج ذیل ترجیح والی اِکائیاں ہیں۔
- ایس سی او سیاحت برانڈ کی تشہیر۔
- سیاحت میں ایس سی او ممبر ممالک کے ثقافتی ورثے کو بڑھاوا دینا۔
- سیاحت میں اطلاعات و ڈیجیٹل ٹیکنالوجی کو ساجھاکرنا اور تبادلہ کرنا۔
- طب اور صحت سیاحت میں آپسی تعاون کو بڑھاوا دینا۔
- خدمات کی کوالٹی میں اصلاح۔
رضامند مشترکہ ایکشن پلان کے مطابق ممبر ملک ایس سی او سیاحت نمائش، ایس سی او فوڈ فیسٹول، سیاحت پر ویبنار اور سمپوزیم، خطے میں سیاحت کی تشہیر وترقی پر اجلاس اور ماہرین کے سیشن جیسے مختلف پروگرام کریں گے۔
میٹنگ میں ’’ایئر آف ٹورزم ڈیولپمنٹ اِن دی ایس سی او اسپیس اِن 2023‘‘ کے لئے ایکشن پلان کو بھی اپنایا۔ اس دستاویز نے ایس سی او ممبر ممالک کی سیاحتی مصنوعات کو بڑھاوا دینے اور نمائش کرنے کے لئے کام اور پروگراموں کی ایک فہرست تیار کی۔
میٹنگ کے بعد ایس سی او ممبر ملکوں کے سیاحتی انتظامیہ کے سربراہوں کے ذریعے ایک مشترکہ بیان بھی جاری کیا گیا۔ ایس سی او سیاحتی انتظامیہ کے سربراہوں کی میٹنگ ہندوستان کی صدارت میں دو ماہرین ورک گروپوں کی میٹنگ سے پہلے ہوئی تھی۔ ای ڈبلیو جی میٹنگ 31 جنوری 2023 کو آن لائن منعقد کی گئی تھی، جبکہ ای ڈبلیو جی کی دوسری میٹنگ 15-14 مارچ 2023 کو ’کاشی‘میں منعقد کی گئی تھی۔
’کاشی‘کو ایس سی او کی پہلی سیاحتی اور ثقافتی راجدھانی کے طورپر اعلان کیا گیا ہے۔ یہ قبولیت شہر کو عالمی سیاحتی نقشے میں زیادہ اہمیت فراہم کرے گی۔ یہ پہل کاشی کی روحانیت ، پراصراریت ، تعلیم کو اُجاگر کرکے زیادہ توجہ مرکوز کرے گی ، جو ہندوستانی ثقافت کی پرورش بھی ہے۔ سیاحتی انتظامیہ کے ایس سی او سربراہوں کی آئندہ میٹنگ 2024 میں قزاکستان میں منعقد کی جائے گی۔
چین ، قزاکستان، کرغز جمہوریہ اور ازبکستان کے ساتھ ہندوستان کی چار باہمی میٹنگیں بھی ایس سی او سیاحتی انتظامیہ کے سربراہوں کی میٹنگ کے موقع پر منعقد کی گئی۔
شنگھائی تعاون تنظیم 15 جون 2001 کو شنگھائی میں قائم شدہ ایک مستقل بین حکومتی تنظیم ہے۔ ایس سی او میں موجودہ وقت میں 8ممبر مملک شامل ہیں۔
وزارت دفاع
بھارتی فو ج نے اسلحہ کے اسٹاک کی ریڈیو تکریری شناخت نافذ کی
بھارتی فوج نے آج اپنی اسلحہ جات کی فہرست کو ٹیگ کرتے ہوئے ریڈیو تکریری شناخت آر ایف آئی ڈی کے نفاذ کا عمل شروع کیا۔ آر ایف آئی ڈی ٹیگ والے اسلحہ اور گولہ بارود کی پہلی کھیپ جس میں 5.56 ایم ایم اسلحہ کے تین لاٹس شامل تھے ۔ اسلحہ فیکٹری کھڑکی سے سینٹرل اسلحہ ڈپو  پلگاؤں روانہ کی گئی ۔ ڈائریکٹرجنرل آرڈی ننس سروسز کی جانب سے اس تقریب کا آغاز کیا گیا۔
آر ایف آئی ڈی کا نفاذ کو ہندوستانی فوج کے آرڈی ننس سروسز ڈائریکٹوریٹ نے پونے کے میونی ٹیشن انڈیا لمٹیڈ ایم آئی ایل کے اشتراک سے مل کر آگے بڑھایا ہے جو کہ آرڈی ننس فیکٹری بورڈ  کے بعد کارپوریٹائزیشن کے بعد تشکیل دی گئی نو تخلیق شدہ کمپنی ہے ۔
آر ایف آئی ڈی ٹیگنگ جی ایس اے انڈیا کے مشورے سے عالمی معیارات کے مطابق ہے اور ا س کی مرضی حاصل کی گئی ہے۔جی ایس -1 انڈیا ایک عالمی معیارات کی تنظیم ہے ، جو کامرس اور صنعت کی وزارت کی جانب سے قائم کی گئی ہے۔آر ایف آئی ڈی ٹیگس کی تشریح کی جائے گی اور آرڈی ننس سروسز ڈائریکٹوریٹ کے ذریعہ چلائی جانے والی ریسورس ایپلی کیشن کے ذریعہ اثاثوں سے  کمپیوٹرائز فہرست کنٹرول گروپ باخبر رہنے کے لئے استعمال کیا جائے گا۔
اسلحہ اثاثے کے لئے آر ایف آئی ڈی حل کا نفاذ اسلحہ کے تبدیلی کے بندوبست کو ظاہر کرے گا اور اسلحہ کے بندوبست اورٹریکنگ صلاحیت میں ایک زبردست اچھال لائے گا۔اس کوشش سے اسلحہ کواسٹور کیا جاسکے گا اور فوجی محفوط طریقے سےاسے استعمال کرسکیں گے اور فیلڈ آرمی کے لئے تسلی میں اضافہ فراہم کرے گا۔اس نفاذ سے اسلحہ ڈپو انجام دی گئیں سبھی تکنیکی سرگرمیوں میں صلاحیت کو بڑھائے گا ۔
دیہی ترقیات کی وزارت
مشن امرت سروور کے تحت جھیلوں کی تعمیر
دیہی ترقی کی مرکزی وزیر مملکت سادھوی نرنجن جیوتی نے آج راجیہ سبھا میں ایک تحریری جواب میں بتایا کہ مستقبل کے لیے پانی کو محفوظ کرنے کے مقصد سے، مشن امرت سروور کا آغاز 24 اپریل 2022 کو کیا گیا تھا۔ مذکورہ مشن کا مقصد آزادی کا امرت مہوتسو تقریب کے ایک حصے کے طور پر ملک کے ہر ضلع میں 75 آبی ذخائر کو فروغ دینا یا ان کا احیا کرنا ہے ۔
مشن امرت سروور نے 15 اگست 2023 تک ملک بھر میں 50,000 امرت سروور تالابوں کو تعمیر کرنے یا ان کو از سر نو بنانے کا ہدف مقرر کیا تھا۔
مشن امرت سروور کے لیے کوئی علیحدہ مالیہ  مختص نہیں کی گئی ہے۔ مشن امرت سروور ریاستوں اور اضلاع کے ذریعے مختلف جاری اسکیموں کے لئے کام کرتا ہے، جس میں مہاتما گاندھی نیشنل دیہی روز گار گارنٹی اسکیم ، 15 ویں مالیاتی کمیشن گرانٹس، پردھان منتری کرشی سینچائی یوجنا کی ذیلی اسکیمیں شامل ہیں ،جس کے تحت واٹرشیڈ ڈیولپمنٹ کمپوننٹ کے طور پر ہر کھیت کو پانی، ریا ستوں کی اپنی اسکیم کے علاوہ کام کے لیے کراؤڈ فنڈنگ اور کارپوریٹ سماجی ذمہ داری جیسے عوامی تعاون کی بھی اجازت ہے۔
امرت سرووروں کی تعمیر / احیاء کے لئے 30 مارچ 2023 کو جن مقامات کی نشاندہی کی گئی ہے، ان کی ریاستوں/مرکز کے زیر انتظام علاقوں کے لحاظ سے تفصیلات درج ذیل ہیں:
ضمیمہ
|
|
ریاستوں/مرکز کے زیر انتظام علاقوں کے لحاظ سے امرت سرووروں کی تعمیر/ احیاء کے لیے نشاندہی کی گئی جگہوں کی تفصیلات ۔
|
|
نمبر شمار
|
|
ریاست اور مرکز کے زیر انتظام علاقے
|
|
نشان دہی کی گئی جگہوں کی تعداد
|
|
1
|
|
آندھرا پردیش
|
|
4,520
|
|
2
|
|
ارونا چل پردیش
|
|
2,548
|
|
3
|
|
آسام
|
|
3,546
|
|
4
|
|
بہار
|
|
3,531
|
|
5
|
|
چھتیس گڑھ
|
|
3,732
|
|
6
|
|
گوا
|
|
192
|
|
7
|
|
گجرات
|
|
2,681
|
|
8
|
|
ہریانہ
|
|
7,377
|
|
9
|
|
ہماچل پردیش
|
|
2,156
|
|
10
|
|
جمو ں وکشمیر
|
|
4,061
|
|
11
|
|
جھار کھنڈ
|
|
4,006
|
|
12
|
|
کرناٹک
|
|
6,394
|
|
13
|
|
کیرالہ
|
|
879
|
|
14
|
|
مدھیہ پردیش
|
|
7,425
|
|
15
|
|
مہاراشٹر
|
|
3,148
|
|
16
|
|
منی پور
|
|
1,319
|
|
17
|
|
میگھالیہ
|
|
1,053
|
|
18
|
|
میزورم
|
|
1,145
|
|
19
|
|
ناگالینڈ
|
|
356
|
|
20
|
|
اڈیشہ
|
|
3,979
|
|
21
|
|
پنجاب
|
|
1,956
|
|
22
|
|
راجستھان
|
|
4,986
|
|
23
|
|
سکم
|
|
279
|
|
24
|
|
تمل ناڈو
|
|
3,119
|
|
25
|
|
تلنگانہ
|
|
4,305
|
|
26
|
|
تریپورہ
|
|
997
|
|
27
|
|
اترا کھنڈ
|
|
1,915
|
|
28
|
|
اتر پردیش
|
|
17,973
|
|
29
|
|
مغربی بنگال
|
|
277
|
|
30
|
|
انڈمان اینڈ نکوبار
|
|
353
|
|
31
|
|
دادرا اور نگر حویلی، دمن اور دیو
|
|
95
|
|
32
|
|
لداخ
|
|
173
|
|
33
|
|
پڈوچیری
|
|
169
|
|
|
|
میزان
|
|
1,00,645
۔۔۔۔۔۔۔۔۔۔۔۔۔۔۔۔۔
ش ح۔ ش م۔ ق ر۔
U-3799
(Visitor Counter : 60
وزیراعظم کا دفتر
وزیر اعظم نے معروف تیلگو فلمی نغمہ نگار سری وینیلا سیتھاراما شاستری کے انتقال پر تعزیت کا اظہار کیا
نئی دہلی، 30 نومبر 2021:
وزیراعظم جناب نریندر مودی نے معروف تیلگو فلمی نغمہ نگار اور پدم شری ایوارڈ یافتہ سری وینیلا سیتھاراما شاستری کے انتقال پر گہرے صدمے کا اظہار کیا ہے۔
ایک ٹویٹ پیغام میں وزیر اعظم نے کہا:
"عالی مرتبت سری وینیلا سیتھاراما ساستری کے انتقال سے گہرا دکھ ہوا ہے۔ ان کی شاعرانہ تب و تاب اور ہمہ گیریت کا مشاعدہ ان کی متعدد تصانیف سے کیا جاسکتا ہے۔ انھوں نے تیلگو کو مقبول بنانے کے لیے ان تھک کوششیں کیں۔ ان کے اہل خانہ اور دوستوں سے گہری تعزیت۔ اوم شانتی۔"